open-index/open-wikipedia-markdown huggingface dataset:
Klauss Manns

**Klauss Heinrihs Tomass Manns** (, dzimis , miris ) bija vācu rakstnieks, Tomasa Manna vecākais dēls.

Sācis rakstīt 1924. gadā. Kādu laiku apceļoja pasauli kopā ar māsu Eriku Mannu. Pēc nacistu nākšanas pie varas, devās prom no Vācijas. 1936. gadā Amsterdamā tika publicēts pazīstamākais Klausa Manna darbs - romāns "Mefisto" par pamatu ņemot māsas Erikas Mannas vīra Gustafa Grindgensa darbību. Pēc Otrā pasaules kara VFR romāns tika aizliegts, to šeit pirmoreiz publicēja 1981. gadā. Manns Otrā pasaules kara laikā dienēja ASV armijā. 

Mira 1949. gadā no miegazāļu pārdozēšanas.

## Ārējās saites

* Klauss Manns ''Deutsche Biographie''
Anna Ahšarumova

**Anna Ahšarumova** (, ; dzimusi  Maskavā) ir ebreju izcelsmes PSRS un ASV starptautiskā lielmeistare šahā (1989).

## Biogrāfija
Mihaila Botviņņika šaha skolas audzēkne. Divas reizes uzvarējusi PSRS sieviešu šaha čempionātos (1977, 1984). 1976. gadā Tbilisi sporta biedrības *Burevestnik* komandas sastāvā uzvarējusi PSRS komandu šaha kausa izcīņā. 1977. gadā uzvarējusi Budapeštas starptautiskajā sieviešu turnīrā. 1985. gadā Volgogradā Krievijas izlases sastāvā viņa izcīnīja pirmo vietu PSRS komandu šaha čempionātā.

1979. gadā kopā ar vīru Borisu Guļko iesniegusi dokumentus emigrācijai uz Izraēlu. Tomēr padomju varas iestādes līdz 1986. gadam atteicās izlaist Guļko ģimeni no valsts. Ahšarumovai divus gadus bija aizliegts piedalīties vietējos turnīros, bet septiņus gadus viņa nevarēja piedalīties ārzemju turnīros. 

Pēc emigrācijas 1986. gadā pārcēlusies uz ASV. 1987. gadā uzvarējusi ASV sieviešu šaha čempionātā. 1990. gadā Kualalumpurā piedalījusies Pasaules sieviešu šaha čempiones nosaukuma izcīņas cikla starpzonu turnīrā, kurā kopā ar Jūliju Djominu dalījusi 5.-6. vietu. 1996. gadā izcīnījusi sudraba medaļu ASV sieviešu šaha čempionātā, bet gadu vēlāk bijusi bronzas laureāte šajā turnīrā.

Pārstāvējusi ASV komandu Pasaules šaha olimpiādēs, kurās piedalījusies 3 reizes (1988-1990, 1996).

Par panākumiem turnīros FIDE 1977. gadā Ahšarumovai piešķīra starptautiskās meistares (WIM), bet 1989. gadā - starptautiskās lielmeistares (WGM) nosaukumu.

Kopš 1998. gada vairs nepiedalās šaha turnīros.

## Atsauces

## Ārējās saites
Žaškiva

**Žaškiva** () ir pilsēta Ukrainas centrālajā daļā, Čerkasu apgabala ziemeļaustrumos, Žaškivas rajona centrs.

## Vēsture
Rakstos pirmoreiz 1636. gadā kā Žečpospolitas apdzīvotā vieta. 1793. gadā pēc Polijas Otrās dalīšanas iekļāvās Krievijas impērijā. No 1840. gada - miests. Pēc Oktobra revolūcijas ietilpa Ukrainas PSR. Otrā pasaules kara laikā no 1941. gada 19. jūlija līdz 1944. gada 6. janvārim atradās vācu okupācijā. 1956. gadā Žaškivai tika piešķirtas pilsētas tiesības. No 1991. gada - neatkarīgās Ukrainas sastāvā.

Žaškivā dzimis amerikāņu asiriologs Semjuels Krāmers (*Samuel Noah Kramer*, 1897 - 1990).

## Ārējās saites
Žaškivas rajons

**Žaškivas rajons** () ir Ukrainas administratīvā iedalījuma vienība Čerkasu apgabala dienvidrietumos. Robežojas ar Čerkasu apgabala Lisjankas rajonu austrumos, Maņkivkas rajonu dienvidaustrumos, Hristiņivkas rajonu dienvidos un Monastiriščes rajonu dienvidrietumos, kā arī Kijivas apgabala Tetijivas rajonu ziemeļrietumos un Staviščes rajonu ziemeļaustrumos.

Žaškivas pilsētā dzimis amerikāņu asiriologs Semjuels Krāmers (*Samuel Noah Kramer*, 1897 - 1990). 

## Ārējās saites
*
Irina Berezina

**Irina Berezina** (; dzimusi  Kijivā, arī **Irina Berezina-Feldmane**) ir Ukrainā dzimusi Austrālijas starptautiskā meistare šahā (1993).

## Biogrāfija
Ukrainas PSR komandas sastāvā 1981. gadā Viļņā uzvarējusi PSRS skolēnu spartakiādē, bet 1982. gadā Ļeņingradā — Vissavienības jaunatnes spēlēs. Beigusi Kijivas fiziskās kultūras un sporta institūta šaha nodaļu. Piedalījusies PSRS sieviešu šaha čempionātu finālos.

Pēc PSRS sabrukuma pārcēlusies uz Austrāliju. 1993. gadā Džakartā dalījusi pirmo vietu FIDE Āzijas zonas turnīrā un saņēmusi starptautiskās meistares nosaukumu (WIM). 1995. gadā atkārtoti uzvarējusi Āzijas zonas turnīrā un ieguvusi tiesības piedalīties starpzonu turnīrā Kišiņevā, kur ieguvusi 5½ punktus no 13. 1999. gadā kļuvusi par Austrālijas sieviešu šaha čempionāta uzvarētāju. Tajā pašā gadā izpildījusi vīriešu starptautiskā meistara (IM) normu Okeānijas valstu šaha čempionātā. Vēlākajos gados piecas reizes uzvarējusi Okeānijas valstu sieviešu šaha čempionātos (2002, 2005, 2007, 2011, 2013).

Piedalījusies Pasaules šaha čempionātos sievietēm pēc izslēgšanas sistēmas:
* 2006. gadā Jekaterinburgā zaudējusi 1. kārtā Subaramanai Vijajalakšmi;
* 2012. gadā Hantimansijskā zaudējusi 1. kārtā Marijai Sebagai;
* 2015. gadā Sočos zaudējusi 1. kārtā Aleksandrai Kosteņukai.

Pārstāvējusi Austrālijas komandu Pasaules šaha olimpiādēs, kurās piedalījusies 7 reizes (1994-1996, 2000-2006, 2014).

Strādā Sidnejā par šaha treneri kopā ar savu vīru, starptautisko meistaru šahā Vladimiru Feldmani. 2005. gadā kļuvusi par FIDE vecāko treneri.

## Atsauces

## Ārējās saites
Irina Vasiļeviča

**Irina Vasiļeviča** (; dzimusi ) ir Krievijas starptautiskā lielmeistare šahā (2005).

## Biogrāfija
2006. gadā uzvarējusi starptautiskajā sieviešu šaha turnīrā Krkā. 2010. gadā Antakjā piedalījusies Pasaules šaha čempionātā sievietēm pēc izslēgšanas sistēmas, kurā 1. kārtā zaudējusi Marijai Sebagai. 2011. gadā uzvarējusi starptautiskajā sieviešu šaha turnīrā Rijekā. 2013. gadā uzvarējusi Maskavas pilsētas sieviešu šaha čempionātā. Četras reizes piedalījusies Eiropas sieviešu šaha klubu kausu izcīņās (2005, 2007, 2010-2011).

Par panākumiem turnīros FIDE 2004. gadā Vasiļevičai piešķīra starptautiskās meistares (WIM), bet 2005. gadā - starptautiskās lielmeistares (WGM) nosaukumu un starptautiskā meistara nosaukumu vīriešiem (IM).

## Atsauces

## Ārējās saites
Vasiļeviča

**Vasiļeviča** var būt:
* Irina Vasiļeviča (*Ирина Александровна Василевич*) — Krievijas šaha lielmeistare (dzimusi 1985.);
* Tatjana Vasiļeviča (*Тетяна Василевич*) — Ukrainas šaha lielmeistare (dzimusi 1977.).
Jeļena Zajaca

**Jeļena Zajaca** (; dzimusi  Baranavičos) ir Baltkrievijā dzimusi Krievijas starptautiskā lielmeistare šahā (1992).

## Biogrāfija
PSRS junioru šaha čempionātos izcīnījusi zelta (1987) un sudraba (1986) medaļas. Pasaules junioru šaha čempionātos U20 vecuma grupā divas reizes izcīnījusi bronzas medaļas (1986, 1987). 1988. gadā dalījusi pirmo vietu Baltkrievijas sieviešu šaha čempionātā. Pasaules šaha čempiones nosaukuma izcīņas cikla starpzonu turnīrā 1990. gadā Kualalumpurā ierindojusies 8. vietā. 1992. gadā uzvarējusi starptautiskajā sieviešu šaha turnīrā Alustā.

Pārstāvējusi Baltkrievijas komandu lielākajos komandu šaha turnīros:
* Pasaules šaha olimpiādēs piedalījusies 2 reizes (1994-1996);
* Eiropas komandu šaha čempionātā piedalījusies 1992. gadā;

Kopš 1998. gada pārcēlusies uz dzīvi Kazaņā un šaha turnīros turpmāk pārstāvējusi Krieviju. 1999. gadā kopā ar Svetlanu Matvejevu un Jūliju Djominu dalījusi pirmo vietu Krievijas sieviešu šaha čempionātā. 2000. gada Krievijas sieviešu šaha čempionātā dalījusi 2.-4. vietu (uzvarējusi Jekaterina Kovaļevska). 2001. gadā dalījusi 2.-4. vietu ar Olgu Ziminu un Nataļju Pogoņinu Krievijas šaha kausa izcīņā sievietēm. 2005. gadā Kišiņevā ieņēmusi 5. vietu Eiropas sieviešu individuālajā šaha čempionātā.

Piedalījusies Pasaules šaha čempionātos sievietēm pēc izslēgšanas sistēmas:
* 2000. gadā Ņūdelī 2. kārtā uzvarējusi Pīa Kramlingu, bet 3. kārtā zaudējusi Sje Dzjuņai;
* 2006. gadā Jekaterinburgā 1. kārtā zaudējusi Marijai Sebagai.

Par panākumiem turnīros FIDE 1992. gadā Zajacai piešķīra starptautiskās lielmeistares (WGM) nosaukumu, bet 2005. gadā - starptautiskā meistara nosaukumu vīriešiem (IM).

## Atsauces

## Ārējās saites
Mona Haleda

**Mona Haleda** (; dzimusi  ASV) ir Ēģiptes starptautiskā lielmeistare šahā (2007).

## Biogrāfija
2007. gadā Vindhukā uzvarējusi Āfrikas sieviešu šaha čempionātā. 2008. gadā uzvarējusi Arābu valstu sieviešu šaha čempionātā. 2009. gadā Tripolē izcīnījusi sudraba medaļu Āfrikas sieviešu šaha čempionātā. 2010. gadā uzvarējusi Ēģiptes sieviešu šaha čempionātā, uzvarot visās 9 partijās. 2011. gadā Maputu atkārtoti uzvarējusi Āfrikas sieviešu šaha čempionātā. 2014. gadā Hanijā uzvarējusi Vidusjūras reģiona valstu sieviešu šaha čempionātā.

Piedalījusies Pasaules šaha čempionātos sievietēm pēc izslēgšanas sistēmas:
* 2008. gadā Naļčikā 1. kārtā zaudējusi Hou Jifaņai;
* 2010. gadā Antakjā 1. kārtā zaudējusi Tatjanai Kosincevai;
* 2012. gadā Hantimansijskā 1. kārtā zaudējusi Katerinai Lagno;
* 2017. gadā Teherānā 1. kārtā zaudējusi Nanai Dzagnidzei.

Pārstāvējusi Ēģiptes komandu lielākajos komandu šaha turnīros:
* Pasaules šaha olimpiādēs piedalījusies 5 reizes (2008-2016);
* Āfrikas spēļu šaha komandu turnīrā piedalījusies 2 reizes (2007-2011). Komandu vērtējumā izcīnījusi zelta (2011) medaļu. Individuālajā vērtējumā izcīnījusi 2 zelta (2007, 2011) medaļas;
* Panarābu spēļu komandu šaha turnīros piedalījusies 2 reizes (2007-2011). Komandu vērtējumā izcīnījusi zelta (2007) un bronzas (2011) medaļas. Individuālajā vērtējumā izcīnījusi zelta (2011) medaļu.

Par panākumiem turnīros FIDE 2007. gadā Haledai piešķīra starptautiskās lielmeistares (WGM) nosaukumu. Bijusi pirmā Ēģiptes šahiste, kas saņēmusi šo nosaukumu.

## Atsauces

## Ārējās saites
Zinātniskais skepticisms

**Skepticisms** ir pieeja informācijas izvērtēšanai un lēmumu pieņemšanai, kas prasa jebkuru apgalvojumu izvērtēt kritiski un lēmumu par tā patiesumu pieņemt tikai tad, kad iegūta un izvērtēta informācija, pierādījumi un alternatīvi skaidrojumi.

Skeptiķis ir cilvēks, kurš, izmantojot kritisko domāšanu, loģiku un zinātni, kritiski izvērtē apgalvojumus, kuriem trūkst empīriska pamatojuma, jo skeptiķi uzskata, ka empīriska pasaules izzināšana ir labākais patiesības noskaidrošanas veids. Šādu praksi sauc arī par zinātnisko skepticismu vai racionālo skepticismu.

Praksē skeptiķi un skeptiskas organizācijas pievēršas pārdabisku un pseidozinātnisku apgalvojumu un ideju izvērtēšanai. Skeptiķu interešu lokā ietilpst ezotērika, pseidozinātne (piemēram, astroloģija un numeroloģija), parapsiholoģija, alternatīvā medicīna un sazvērestības teorijas.

## Atšķirības no filozofiskā skepticisma
Zinātniskais skepticisms atšķiras no filozofiskā skepticisma, kas apšauba mūsu spēju zināt jebko konkrētu par pasauli un veidu, kā to uztveram. Metodoloģiskais skepticisms, kas ir sistemātisks process, kad patiesība par uzskatiem tiek apšaubīta, ir līdzīgs, bet atšķirīgs koncepts.* Z*inātniskais skepticisms tiek dēvēts arī par Jauno skepticismu.

## Kritiskā domāšana

Kritiskā domāšana ir disciplinēts spriešanas veids, ar kura palīdzību tiek analizēta un vērtēta informācija. Kritiskās domāšanas pamatā ir intelektuāli kritēriji, piemēram, ticamība, precizitāte, pamatotība, pilnīgums u.c., ar kuru palīdzību tiek izvērtēta informācija.

Ar kritiskās domāšanas, loģikas un kognitīvās psiholoģijas palīdzību skeptiķis cenšas vispusīgāk novērtēt un analizēt informāciju, kā arī uzlabot savus kognitīvos procesus un spēju atšķirt nepatiesu informāciju vai identificēt maldīgas idejas.

Tā ir domāšanas metode, kas apšauba pieņēmumus. To dēvē arī par *domāšanu par domāšanu* vai *domāšanu par domāšanas nosacījumiem*, un tā ir “racionālas domāšanas, prasmju, pasaules uzskatu un vērtību izmantošana, lai pēc iespējas tuvāk izzinātu patiesību”.

## Atsauces
Marija Sebaga

**Marija Sebaga** (; dzimusi  Parīzē) ir Francijas starptautiskā lielmeistare šahā (2008).

## Biogrāfija
Trīs reizes uzvarējusi Eiropas jauniešu šaha čempionātos: 1998. gadā U12 vecuma grupā, 1999. gadā U14 vecuma grupā un 2002. gadā U16 vecuma grupā. Pasaules junioru šaha čempionātos U18 vecuma grupā izcīnījusi bronzas (2002) un sudraba (2004. gadā pēc zaudējuma papildu mačā pret Jolantu Zavadzku). Divas reizes uzvarējusi Francijas sieviešu šaha čempionātos (2000, 2002). 2008. gadā Krievijas starptautiskajā sieviešu šaha turnīrā *North Urals* dalījusi 2.-3. vietu ar Annu Ušeņinu (uzvarējusi Antoaneta Stefanova). 2012. gadā ieņēmusi 5. vietu Eiropas sieviešu individuālajā šaha čempionātā.

Piedalījusies Pasaules šaha čempionātos sievietēm pēc izslēgšanas sistēmas:
* 2004. gadā Elistā 1. kārtā uzvarējusi Nataļju Pogoņinu, bet 2. kārtā zaudējusi Maijai Čiburdanidzei;;
* 2006. gadā Jekaterinburgā 1. kārtā uzvarējusi Jeļenu Zajacu, 2. kārtā uzvarējusi Humpi Koneru, 3. kārtā uzvarējusi Cjiņu Kaņjinu, bet 4. kārtā zaudējusi Svetlanai Matvejevai;
* 2010. gadā Antakjā 1. kārtā uzvarējusi Irinu Vasiļeviču, bet 2. kārtā zaudējusi Annai Zatonskihai;
* 2012. gadā Hantimansijskā 1. kārtā uzvarējusi Irinu Berezinu, 2. kārtā uzvarējusi Olgu Girju, 3. kārtā uzvarējusi Alisu Gaļļamovu, bet 4. kārtā zaudējusi Antoanetai Stefanovai;
* 2015. gadā Sočos 1. kārtā uzvarējusi Vanu Dzjue, 2. kārtā uzvarējusi Annu Ušeņinu, bet 3. kārtā zaudējusi Nataļjai Pogoņinai.

Piedalījusies FIDE *Women's Grand Prix* 2009.-2010. gada izcīņas turnīros, kuros labāko rezultātu sasniegusi 2011. gadā Dohā, kad ieņēmusi 3. vietu aiz uzvarētājām Humpi Koneru un Elinas Danieljanas.

2019. gada aprīlī Antaljā izcīnījusi sudraba medaļu Eiropas individuālajā šaha čempionātā sievietēm. 2019. gada septembrī Skolkovā (Maskavas apgabals) dalījusi 10.-11. vietu FIDE sieviešu *Grand Prix* izcīņas posmā. 2020. gada martā Lozannā dalījusi 11.-12. vietu FIDE sieviešu *Grand Prix* izcīņas posmā.

Pārstāvējusi Francijas komandu lielākajos komandu šaha turnīros:
* Pasaules šaha olimpiādēs piedalījusies 6 reizes (2002-2004, 2008-2010, 2014, 2018);
* Eiropas komandu šaha čempionātos piedalījusies 6 reizes (2001, 2005, 2009, 2013-2017). Komandu vērtējumā izcīnījusi zelta (2001) medaļu. Individuālajā vērtējumā izcīnījusi zelta (2001) un sudraba (2001) medaļas.

Par panākumiem turnīros FIDE 2000. gadā Sebagai piešķīra starptautiskās meistares (WIM), bet 2003. gadā - starptautiskā meistara nosaukumu vīriešiem (IM). 2008. gadā saņēmusi starptautiskā lielmeistara nosaukumu vīriešiem (GM).

## Atsauces

## Ārējās saites
Muguras stiegra

thumb|350 px|Lancetnieka uzbūve. Horda attēlota ar 2. numuru kā brūna stiegra. Virs tās dzeltenā krāsā ar 3. numuru parādīta nervu caurulīte.

**Muguras stiegra** jeb **horda** ( (*hordḗ*) — 'stiegra') ir gara elastīga gareniska balsta ass, kas raksturīga hordaiņu tipa pārstāvjiem.

Lielākajai hordaiņu daļai horda ir tikai embrionālās attīstības periodā, bet vēlāk tiek aizvietota ar mugurkaulu. Zemākajiem hordaiņiem tā saglabājas visu dzīves periodu, pildot balsta funkcijas (piemēram, lancetniekiem, apaļmutniekiem un dažām zivīm). Tunikātu apakštipa pārstāvjiem horda saglabājas tikai kāpuru stadijā, bet pieaugušajiem pārstāvjiem tā pilnībā pazūd.

Horda veidota no pūšļveida mezodermālas izcelsmes šūnām, ko apņem šķiedrains apvalks. Tā ir izvietota ķermeņa muguras daļā zem nervu caurulītes.

## Ārējās saites
Bahmačas rajons

**Bahmačas rajons** () ir Ukrainas administratīvā iedalījuma vienība Čerņihivas apgabala austrumos. Robežojas ar Čerņihivas apgabala Talalajivkas rajonu dienvidos, Ičņas rajonu dienvidrietumos, Borznas rajonu rietumos un Koropas rajonu ziemeļos, kā arī Sumu apgabala Konotopas rajonu austrumos.

## Ārējās saites
Vana Dzjue

**Vana Dzjue** (, ; dzimusi  Pekinā) ir Ķīnas starptautiskā lielmeistare šahā (2013).

## Biogrāfija
2005. gadā uzvarējusi Pasaules junioru šaha čempionātā U10 vecuma grupā. 2011. gadā Ķīnas sieviešu šaha čempionātā ieņēmusi 3. vietu. 2012. gadā Āzijas sieviešu individuālajā šaha čempionātā dalījusi 2.-5. vietu (uzvarējusi Irine Harisma Sukandara). 2012. gadā pārstāvējusi Ķīnas komandu Āzijas komandu šaha čempionātā sievietēm un individuālajā vērtējumā izcīnījusi bronzas medaļu. Sekmīgi piedalījusies Āzijas šaha ātrspēles čempionātos sievietēm, kuros izcīnījusi zelta (2013), sudraba (2012) un bronzas (2015) medaļas. 2015. gadā Sočos piedalījusies Pasaules šaha čempionātā sievietēm pēc izslēgšanas sistēmas, kurā 1. kārtā zaudējusi Marijai Sebagai.

Par panākumiem turnīros FIDE 2013. gadā Dzjue piešķīra starptautiskās lielmeistares nosaukumu (WGM). 

## Atsauces

## Ārējās saites
Bahmača

**Bahmača** () ir pilsēta Ukrainas ziemeļaustrumu daļā, Čerņihivas apgabala austrumos, Bahmačas rajona centrs. Dzelzceļa mezgls.

## Vēsture
Rakstos pirmoreiz 1174. gadā Hipatija hronikā. No 1669. līdz 1764. gadam netālu esošajā Baturinā atradās Hetmanščinas galvaspilsēta, bet Bahmačas apkaimē atradās Ivana Mazepas īpašums, kurā viņš pieņēma ciemiņus. Apdzīvotā vieta sāka strauju attīstību pēc tam, kad 19. gadsimta septiņdesmitajos gados tā kļuva par Kurskas—Kijivas un Liepājas—Romnu dzelzceļa līniju krustpunktu. 1917. gada decembrī Bahmačā notika pirmās sadursmes starp Ukrainas Tautas Republikas armiju un boļševiku Krievijas spēkiem Jukuma Vācieša un Reinholda Bērziņa vadībā. 1918. gada 8.-13. martā šeit notika Bahmačas kauja, kurā Čehoslovāku leģions sakāva vācu karaspēku. Pēc Ukrainas neatkarības kara ietilpa Ukrainas PSR. 1938. gadā Bahmačai tika piešķirtas pilsētas tiesības. Otrā pasaules kara laikā no 1941. gada 13. septembra līdz 1943. gada 9. septembrim atradās vācu okupācijā. No 1991. gada neatkarīgās Ukrainas sastāvā.

## Ārējās saites
Sopio Gvetadze

**Sopio Gvetadze** (; dzimusi  Tbilisi) ir Gruzijas starptautiskā lielmeistare šahā (2006).

## Biogrāfija
Vairākkārt pārstāvējusi Gruziju Eiropas un Pasaules junioru šaha čempionātā dažādās vecuma kategorijās, kurās lielāko panākumu guvusi 2001. gadā, kad uzvarējusi Pasaules junioru šaha čempionātā U18 vecuma grupā. Tajā pašā gadā uzvarējusi Gruzijas junioru šaha čempionātā U18 vecuma grupā. 2002. gadā kopā ar Nanu Dzagnidzi dalījusi pirmo vietu Gruzijas junioru šaha čempionātā U20 vecuma grupā un kopā ar Maiju Lomineišvili dalījusi 2. vietu Melnās jūras valstu individuālajā šaha čempionātā sievietēm. 2004. gadā Izmirā uzvarējusi Eiropas sieviešu šaha kausa izcīņā Tbilisi komandas *NTN* sastāvā. 2006. gadā ierindojusies 10. vietā Eiropas individuālajā šaha čempionātā. 2007. gadā izcīnījusi bronzas medaļu Gruzijas sieviešu šaha čempionātā. 2020. gada augustā ierindojusies 5. vietā Gruzijas sieviešu šaha čempionātā.

2008. gadā iekļuvusi Krievijas pilsētā Naļčikā notiekošajā Pasaules šaha čempionātā sievietēm pēc izslēgšanas sistēmas, taču Krievijas—Gruzijas kara dēļ kopā ar citām Gruzijas šahistēm šajā čempionātā piedalīties atteikusies. 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā zaudējusi Nino Baciašvili.

Pārstāvējusi Gruzijas komandu Pasaules komandu šaha čempionātā 2007. gadā.

2026. gada janvārī Monako izcīnījusi 3. vietu Eiropas ātrā šaha čempionātā sievietēm.

Par panākumiem turnīros FIDE 2001. gadā Gvetadzei piešķīra starptautiskās meistares (WIM), bet 2006. gadā — starptautiskās lielmeistares (WGM) nosaukumu. 2007. gadā saņēmusi starptautiskā meistara nosaukumu vīriešiem (IM).

## Atsauces

## Ārējās saites
Y paaudze

**Y paaudze**, **M paaudze**, **tūkstošgades paaudze**, **tūkstošgadnieki** jeb **mileniāļi** (, no *millennium* — 'tūkstošgade') ir demogrāfiskais slānis, kas nācis pēc X paaudzes. Tā ir paaudze, kas uzaugusi tehnoloģiju pārmaiņu laikmetā. Nav zināmi precīzi datumi, kad šī paaudze sākās vai beigsies. Demogrāfi un pētnieki paaudzes iedalījuma nolūkiem kā paaudzes dzimšanas gadus parasti nosaka 1980. gadu sākumu, bet kā paaudzes beigu dzimšanas gadus — 1990. gadu beigas (1981.–1996. gads pēc "Pew Research Center" datiem). Par termina “millenials” izgudrotājiem tiek uzskatīti rakstnieki Viljams Strauss (*William Strauss*) un Nīls Houvs (*Neil Howe*), kas pieminējuši tos grāmatās *Generations: The History of America's Future*, *1584 to 2069 (1991)* un *Millennials Rising: The Next Great Generation (2000)*.

## Atsauces
Viktors Suhorukovs

**Viktors Suhorukovs** (; dzimis ) ir padomju un krievu aktieris. Viņš sākot ar 1974. gadu ir piedalījies vairāk nekā 50 filmās un televīzijas seriālos. Atveidojis galveno lomu filmā "Laimīgās dienas" (*Счастливые дни*, 1991), ko demonstrēja 1992. gada Kannu kinofestivālā. Filmējies filmās "Suņa gads" (*Год собаки*, 1994), "Pils" (*Замок*, 1994), "Brālis" (1997), "Par kropļiem un cilvēkiem" (*Про уродов и людей*, 1998), "Brālis 2" (2000), "Antikillers" (*Антикиллер*, 2002), "Punduris Gardegunis" (2003), "Nakts pārdevējs" (*Ночной продавец*, 2005), "Aklās vistiņas" (2005), "Sala"(*Остров*, 2006), "Stērstes" (*Овсянки*, 2010), "Ivans cara dēls un Pelēkais Vilks" (2011) un "Paradīze" (*Рай*, 2016). Piedalījies seriālā "Fizruks".

## Atsauces

## Ārējās saites
Angļu skola

**Angļu skola** ir novirziens šaha kompozīcijā.

Angļu skolas uzdevumi raksturojas ar:
* dažādiem, līdzvērtīgiem variantiem (neizdalot galvenos variantus);
* gājiena spaidu pēc grūti atrodama ar maldinājumiem papildināta pirmā gājiena;
* precīzu spēli — pilnīgu duāļu noliegumu visos variantos.

## Vēsture
Pie angļu skolas pirmsākuma (19. gadsimta piecdesmitie gadi) stāvēja pirmo šaha uzdevumu konkursu laureāti Džozefs Kempbels, Valters Grimšavs, Frenks Hili, bet skolas principi tika formulēti vēlāk, 19. gadsimta septiņdesmitos un atspoguļoti D. un U. Pīrsu krājumā *English Chess Problems* (Londona, 1876). Šis periods angļu kompozīcijā raksturīgs ar jaunu vārdu parādīšanos un mākslinieciskā virziena maiņu. Angļu problēmisti  gandrīz pilnīgi pārtrauca darbu pie uzdevumiem ar gājienu skaitu lielāku par trīs. Ievērojamu attīstību ieguva divvilcis. To ievērojami veicināja britu problēmistu rīkotie starptautiskie sastādīšanas konkursi 1873. un 1879. gadā, kuru programma bija iekļauti arī divvilči. Pēdējā no šiem konkursiem 1. godalgu (skat. piemēru Nr. 1) ieguva Džesijs Teilors, par kuru vēlākais angļu skolas līderis Arturs Makenzijs rakstīja: "Teilora divvilči bija lieliski un stingri kompleksā tipa uzdevumu paraugi, to iezīme — kustībās brīvs melno karalis un pilnīga duāļu neesamība". 

Angļu skolas principu formēšanā svarīgu lomu spēlēja Bendžamina Lousa un Čārlza Plenka daiļrade. Viegla, eleganta uzdevuma uzbūve pie diezgan ierobežota melno materiāla, precīza spēle bez duāļiem, variantos tīri, pat pareizi mati — tās bija Lousa stila pamatiezīmes (skat. piemēru Nr. 2). Otrs 19. gadsimta astoņdesmito gadu angļu šaha skolas pārstāvis Č. Plenks bija ne tikai aktīvs konkursu dalībnieks, bet arī nozīmīgs tās propagandists. 1887. gadā Anglijā iznāca grāmata "The chess problem: text-book with illustrations". Plenks tai bija uzrakstījis garu ievadrakstu, kurā devis  angļu skolas principu izvērstu skaidrojumu, kas uz ilgāku laiku noteica uzdevumu kompozīcijas virzienu Anglijā. Pārējie redzamākie angļu skolas pārstāvji bija Edīte Bērda, Pērsijs Bleiks, Tomass Taverners, Godfrijs Hiskots, Arturs Makenzijs un citi. 

## Uzdevumu piemēri

**Uzdevuma № 1 risinājums.**
: 1. ♕g1! (gājiena spaids)
: 1. ... ♔f4 2. ♕h2#
: 1. ... ♔f6/♘xd5 2. ♘xd7#
: 1. ... ♔d4/♘g2/♘g4 2. ♕a1#
: 1. ... ♘f1/♘d1/♘c2/♘c4 2. ♕g7#
: 1. ... ♘f5 2. ♘g4#

**Uzdevuma № 2 risinājums.**
: 1. ♖d6! (draud 2. ♕xd5#)
: 1. ... ♔xd6 2. ♕c7# (tīrs mats)
: 1. ... ♗xd6 2. ♕g7# (tīrs mats)
: 1. ... ♖d4 2. ♖e6#
: 1. ... ♖d3/♖d2/♖d1/♖c5/♖b5/♖a5 2. ♗h2#
: 1. ... ♖xd6 2. ♘g4# (pareizs mats).

**Uzdevuma № 3 risinājums.**
: 1.♕×g6! (gājiena spaids) 
: 1. ... ♔×c5 2.♕×d6+ ♔×d6 3.♗e7# 2. ... ♔b5 3.♘×c3# 2. ... ♔c4 3.♘c7# 2. ... ♔d4 3.♘f6#
: 1. ... c×d5 2.♕e4+ d×e4 3.♘b3#  2. ... ♔×c5 3.♕×d5# 
: 1. ... d×c5 2.♗f6+ ♔c4 3.♘c7# 
: 1. ... ♗c4 2.♘e6+ ♔×d5 3.♕f5# 
: 1. ... c2 2.♘b3+ ♔c4 3.♕×d3# 
: 1. ... ♔c4 2.♕×d3+ ♔×c5 3.♗b6# 

**Uzdevuma № 4 risinājums.**
: 1. ♖cc7! (draud 2. ♘c3#)
: 1. ... ♖xa4/♖c5/♘b5 2. ♖c5#
: 1. ... ♘e2 2. ♕xh5#
: 1. ... ♘e6 2. ♖ed7#
: 1. ... ♘f3 2. ♕e4#
: 1. ... ♘f5 2. ♖e5#
: 1. ... ♘c2 2. b4#
: 1. ... ♘c6 2. ♖cd7#
: 1. ... ♘xb3 2. ♕d3#

## Atsauces

## Papildu literatūra
* 
*
Lubānas iela (Rīga)

**Lubānas iela** ir iela Latgales priekšpilsētā Rīgā, iela atrodas vairākās apkaimēs: Latgales apkaimes, Dārzciema, Šķirotavas un Pļavnieku. Lubānas iela sākas pie Rēznas ielas krustojuma un beidzas apļveida krustojumā Dreiliņos.

Dzelzceļa līnija Rīga—Daugavpils sadala to divās daļās, jo nav uzbūvēta dzelzceļa pārbrauktuve. Tāpat vēl divās daļās šo ielu sadala Slāvu aplis.

## Vēsture
Iela bijusi viens no senākajiem satiksmes ceļiem, kas veda uz Vidzemi. Minēta 1861. gadā Rīgas adrešu grāmatā kā **Lielā Lubānas iela**, vēlāk pārsaukta tagadējā nosaukumā. 1911. gadā iela gāja tikai līdz tagadējai Slāvu ielai. 1939. gadā iela tika pagarināta līdz tagadējai Ilūkstes ielai un tikai vēlāk Lubānas iela stiepās līdz pat Dreiliņu aplim.

## Ielu savienojumi
Lubānas iela ir savienota ar šādām ielām:
* Rēznas iela
* Valērijas Seiles iela
* Saikavas iela
* Zilupes iela
* Rītupes iela
* Salaspils iela
* Rēzeknes iela
* Līvānu iela
* Slāvu iela
* Klāņu iela
* Ilūkstes iela
* Andreja Saharova iela
* Katlakalna iela
* Jukuma Vācieša iela
* Meirānu iela
* Brāļu Kaudzīšu iela
* Kupriču iela
* Žīguru iela
* Rembates iela
* Kupriču iela (atkārtoti)
* Depo iela (Dreiliņi)
* Ozolu iela (Dreiliņi)
* Reinvaldu iela
* Juglas iela (apļveida krustojums)
* Augusta Deglava iela  (apļveida krustojums)
* Kaivas iela  (apļveida krustojums)
* Lubānas iela (Dreiliņi) (apļveida krustojums)

## Attēlu galerija

Attēls:Lubānas iela 4.JPG
Attēls:Lubānas iela 3.JPG
Attēls:Lubānas iela 2.JPG


## Skatīt arī
* Latgales apkaime
* Dārzciems
* Šķirotava
* Pļavnieki

## Atsauces
Lubānas iela

**Lubānas iela** var būt:

* Lubānas iela — iela Cesvainē;
* Lubānas iela — iela Dagdā;
* Lubānas iela — iela Daugavpilī;
* Lubānas iela — iela Jūrmalā;
* Lubānas iela — iela Lubānā;
* Lubānas iela — iela Rēzeknē;
* Lubānas iela — iela Rīgā;
* Lubānas iela — iela Varakļānos;
* Lubānas iela — iela Barkavas pagasta Barkavā;
* Lubānas iela — iela Stopiņu pagasta Dreiliņos un Ulbrokā;
* Lubānas iela — iela Līgo pagasta Līgo;
* Lubānas iela — iela Rugāju pagasta Rugājos.

## Skatīt arī
* Mazā Lubānas iela
Mārtiņa iela

**Mārtiņa iela** var būt:
* Mārtiņa iela — iela Rīgā;
* Mārtiņa iela — iela Jelgavā;
* Mārtiņa iela — iela Liepājā;
* Mārtiņa iela — iela Ventspilī;
* Mārtiņa iela — iela Baložos;
* Mārtiņa iela — iela Cēsīs;
* Mārtiņa iela — iela Ikšķilē;
* Mārtiņa iela — iela Madonā;
* Mārtiņa iela — iela Ogrē;
* Mārtiņa iela — iela Rūjienā;
* Mārtiņa iela — iela Tukumā;
* Mārtiņa iela — iela Garkalnes pagasta Baltezerā;
* Mārtiņa iela — iela Ķekavas pagasta Katlakalnā;
* Mārtiņa iela — iela Babītes pagasta Piņķos.

## Skatīt arī
* Mārtiņa Lutera iela
* Mārtiņa Peniķa iela
Amūru apakšdzimta

**Amūru apakšdzimta** (*Squaliobarbinae*) ir viena no karpu dzimtas (*Cyprinidae*) apakšdzimtām, kas apvieno 3 saldūdens zivju sugas un kas tiek iedalītas 3 ģintīs. Visu amūru sugu dabīgais izplatības areāls atrodas Āzijā (Dienvidaustrumāzijā un Austrumāzijā). Šīs zivis ir ļoti populāras zivsaimniecībās visā pasaulē, daudzviet tās nokļuvušas vai introducētas savvaļas ūdenstilpēs, piemēram, Eiropā, radot kaitējumu ekosistēmai.

## Latvijā
Latvijā sastopamas 2 amūru apakšdzimtas sugas — baltais amūrs (*Ctenopharyngodon idella*) un melnais amūrs (*Mylopharyngodon piceus*). Latvijā abas amūru sugas ievestas ap 1960. gadu. Baltais amūrs 1970. gados ielaists Lubezerā, bet 1980. gadā Valdemārpils ezerā. Ir zināms, ka arī melnais amūrs ielaists dažās dabiskajās ūdenstilpēs. Savvaļas populāciju izveidošanās Latvijā abām sugām nav zināma.

## Sistemātika
**Amūru apakšdzimta** (*Squaliobarbinae*)
*ģints Baltie amūri (*Ctenopharyngodon*)
**Baltais amūrs (*Ctenopharyngodon idella*)
*ģints Melnie amūri (*Mylopharyngodon*)
**Melnais amūrs (*Mylopharyngodon piceus*)
*ģints Ūsainie amūri (*Squaliobarbus*)
**Ūsainais amūrs (*Squaliobarbus curriculus*)

## Atsauces
Bobrovicas rajons

**Bobrovicas rajons** () ir Ukrainas administratīvā iedalījuma vienība Čerņihivas apgabala austrumos. Robežojas ar Čerņihivas apgabala Kozelecas rajonu ziemeļrietumos un Nosivkas rajonu ziemeļos un ziemeļaustrumos, kā arī Kijivas apgabala Zgurivkas rajonu dienvidaustrumos, Barišivkas rajonu dienvidos un Brovaru rajonu rietumos.

## Ārējās saites
Edīte Bērda

**Edīte Bērda** (; dzimusi , mirusi ) bija britu šaha problēmiste.

Publicējusies ar segvārdu *Mrs. William James Baird*.

__TOC__
dzīves apraksts

## Šaha kompozīcija
Savas pirmās kompozīcijas publicējusi 1888. gadā. Mūžā publicējusi vairāk nekā 2000 šaha kompozīcijas. Lai gan viņa ieguva 15 pirmās godalgas, pirmā vieta *Hackney Mercury* trīsvilču turnīrā 1893. gadā bija viņas augstākais sasniegums.
### Uzdevumu piemēri

**Uzdevuma risinājums:**
: **1. ♕g7!** ~ 2. ♕c7# 
: **1. ... ♔c6 2. c5 ♔×c5 3.♕c7#**
: **1. ... ♔×c4 2. ♕d4+ ♔b3 3. ♕b4#**
: **1. ... ♔b6 2. ♘b5 ♔a6 3. ♕a7# 2. ... ♔c6 3. ♕c7# 2. ... ♔c5 3. ♕c7# 2. ... ♔a5 3. ♕a7#**
: **1. ... ♔d6 2. ♘b5+ ♔c5 3. ♕c7# 2...♔e6 3.♘d4#**

## Bibliogrāfija
* 
* 

## Atsauces

## Papildu literatūra
* Frederick Richard Gittins: *The Chess Bouquet*, gewidmet E. N. Frankenstein. 1897, S.&nbsp;9–11, 14, 24–26 und 28–29.

## Ārējās saites
* E. Bērdas šaha kompozīcijas vietnē PDB
*
Zebrzivju dzimta

**Zebrzivju dzimta** (*Danionidae*) ir viena no karpveidīgo kārtas (*Cypriniformes*) dzimtām, kas apvieno 341 saldūdens zivju sugu un kas tiek iedalītas 38 ģintīs. Savvaļā šīs grupas zivis sastopamas Āzijā un Āfrikā. Lielākā ģints dzimtā ir rasboras (*Rasbora*), kas apvieno 86 zivju sugas, bet otra lielākā — īsūsu zebrzivis (*Devario*) ar 40 sugām. Vairākas ģintis ir monotipiskas, un tajās ir tikai viena suga. 

Līdz ar jaunākajām iespējām ģenētikas zinātnē zebrzivju dzimtas klasifikācija, līdzīgi kā citu dzīvnieku klasifikācijas, piedzīvo biežas izmaiņas — ik pa brīdim kādas ģintis tiek atdalītas, citas pievienotas vai izveidotas jaunas. Balstoties uz ģenētiskajiem atklājumiem, 2016. gadā tika izdalīta zebrzivju dzimta. Pirms tam šī zivju grupa tika sistematizēta kā karpu dzimtas apakšdzimta. 

## Kopīgās īpašības
[thumb|left|220px|[Lielā zebrzivs (*Devario aequipinnatus*)]]
Zebrzivju dzimtas zivis ir maza auguma, un lielākā daļa sugu ir ļoti dekoratīvas un krāšņas ar garenvirziena vai šķērsvirziena svītrām, tādēļ kļuvušas par populārām akvāriju zivtiņām visā pasaulē. Šīs zivtiņas ir plēsīgas un barojas tikai ar dzīviem kukaiņiem un nelieliem vēžveidīgajiem. Vairošanās sezona savvaļā sakrīt ar lietus sezonu dabā. 

### Dzīve akvārijā
Zebrzivju dzimtas zivis ir aktīvas peldētājas, uzturas ūdens augšējos slāņos. Barojas ar jebkuru akvāriju zivtiņām domāto barību, bet nebarojas ar augiem vai aļģēm. Lai arī tām patīk vienai otru patrenkāt, tomēr ir draudzīgas un parasti viena otrai neuzbrūk, kā arī neuzbrūk citu sugu zivīm. Tomēr tās apēdīs zivju ikrus vai kāpurus, ja tie būs pietiekami mazi, lai varētu ietilpt mazajās mutītēs. Zebrzivīm nepieciešams garenas formas akvārijs, pietiekami garš, lai tām būtu vieta aktīvai un ātrai peldēšanai. Ieteicams akvārijā ar spēcīgu filtru palīdzību ierīkot aktīvu straumi, jo savvaļā tās dzīvo ātri tekošos ūdeņos. Tā kā zivtiņas savvaļā mājo subtropos, akvārija ūdenim jābūt siltam (20—22°C). Aktīvās zebrzivis mēdz lēkt, tādēļ akvārijam jābūt nosegtam ar cieši pieguļošu vāku.

## Sistemātika
**Zebrzivju dzimta** (*Danionidae*)

## Atsauces
Trijstūru rasboras

**Trijstūru rasboras, trijstūru rasboru ģints** (*Trigonostigma*) ir zebrzivju dzimtas (*Danionidae*) ģints, kas apvieno 4 saldūdens zivju sugas. Tās visas dabīgajā vidē mājo Dienvidaustrumāzijā. Turklāt gandrīz visas šīs sugas, izņemot kvēlojošo rasboru, sastopamas Taizemē, bet Somphona rasbora ir endēma Taizemes zivju suga.

## Sistemātikas izmaiņas
[thumb|left|240px|[Somphona rasbora (*Trigonostigma somphongsi*)]]
Nesenā pagātnē šīs ģints sugas tika klasificētas rasboru ģintī (*Rasbora*), bet līdz ar jaunākajiem ģenētiskajiem pētījumiem sistemātikā ir veikta revīzija. Trijstūru rasboras atšķiras no pārējām rasborām ne tikai ģenētiski, bet arī ar veidu, kā tās nārsto.

Zinātniskais nosaukums *Trigonostigma* atvasināts no grieķu valodas un latviski nozīmē "trijstūris", "cirvis" (*trigonon*) un "plankums", "zīme" (*stigma*). Gandrīz visām šīs ģints sugām uz astes stumbra ir melns trijstūra vai cirvja veida plankums. Vienīgi Somphona rasborai melnā zīme veidojas kā līnija.

## Kopīgās īpašības
Trijstūru rasboras ir krāšņas un dekoratīvas zivtiņas, tādēļ tās ir populāras akvāriju iemītnieces visā pasaulē. Izņēmums ir Somphona rasbora, kas ir retums akvāriju kolekcijās un kas ilgstoši tika uzskatīta par izmirušu savvaļā. 2012. gadā šo nelielo zivtiņu ierindoja Zemeslodes 100 visapdraudētāko sugu sarakstā.

Trijstūru rasboras uzturas baros, tādēļ akvārijā jābūt vismaz 5—6 izvēlētās sugas īpatņiem, turklāt, jo tie ir vairāk, jo zivtiņas labāk jūtas. Kopumā par šīs grupas zivīm ir viegli rūpēties, tās labi jūtas akvārijos, kuros ir daudz augu. Akvārijam jābūt vismaz 40—75 l lielam. Trijstūru rasborām ir īpatnējs nārstošanas veids. Mātīte ikrus nērš uz ūdensaugu lapu apakšpusēm.

## Sistemātika
[thumb|260px|[Cirvīšu rasboras (*Trigonostigma espei*)]]
* **Trijstūru rasboru ģints** (*Trigonostigma*)
** Arlekīnrasbora (*Trigonostigma heteromorpha*)
** Cirvīšu rasbora (*Trigonostigma espei*)
** Kvēlojošā rasbora (*Trigonostigma hengeli*)
** Somphona rasbora (*Trigonostigma somphongsi*)

## Atsauces
Damjēns Šazels

**Damjēns Šazels** (; dzimis ) ir amerikāņu kinorežisors un scenārists. Pirmā Šazela debijas filma bija džeza muzikālā filma *[[Guy and Madeline on a Park Bench]]* (2009). Nākamās Šazela filmas "Atsitiens" (2014) un "La La Land: Kalifornijas sapņi" (2016) guva lielu ievērību. Par filmu "Atsitiens" nominēts Amerikas Kinoakadēmijas balvai par labāko adaptēto scenāriju. Par filmu "La La Land: Kalifornijas sapņi" nominēts divām Amerikas Kinoakadēmijas balvām — kā labākais režisors un labākais oriģinālscenārija autors. Balvu Šazels ieguva kā labākais režisors, 32 gadu vecumā kļūstot par jaunāko režisoru, kas ieguvis Amerikas Kinoakadēmijas balvu šajā kategorijā. Bez tam Šazels par šo filmu ieguvis divas Zelta globusa balvas: kā labākais režisors un labākais scenārija autors.

## Biogrāfija
Damjēns Šazels piedzima Rodailendā 1985. gadā. Viņa māte Sīlija Šazela (dzimusi Mārtina) ir amerikāņu-kanādiešu rakstniece un viduslaiku vēstures profesore Ņūdžersijas koledžā, tēvs Bernards Šazels ir franču-amerikāņu datorzinātnes profesors Prinstonas Universitātē (dzimis Francijā).

Šazels agrā jaunībā ieinteresējās par filmu veidošanu. Bet tad aizrāvās ar mūziku un Prinstonas vidusskolā apguva džeza bundzinieka prasmes. Tur viņam bija stingrs džeza skolotājs, kas vēlāk bija Šazela iedvesmas avots, radot skolotāja tēlu filmā "Atsitiens". Pats Šazels gan nebija līdzīgs skolniekam viņa filmā, jo savā dzīvē ātri saprata, ka nekļūs par izcilu džeza bundzinieku, un pievērsās atkal kinomākslai. Šazels studēja Hārvarda Universitātes Vizuālās un vides studiju nodaļā, ko pabeidza 2007. gadā.

2008. gadā Šazels pārcēlās uz Losandželosu. Šazels debitēja ar filmu *[[Guy and Madeline on a Park Bench]]* (2009). Tā bija džeza muzikālā filma, kurai Šazels bija gan režisors, gan scenārija autors. 2013. gadā Šazels bija scenārija līdzautors filmai *[[The Last Exorcism Part II]]* un scenārists filmai *[[Grand Piano]]*.

2014. gadā Šazels guva plašu ievērību ar savu filmu "Atsitiens", kurai viņš bija arī scenārija autors. Viņš saņēma savu pirmo nomināciju Amerikas Kinoakadēmijas balvai par labāko adaptēto scenāriju. Pēc tam Šazels bija scenārija līdzautors trillerim "Kloverfīlda iela 10" (2016).

Nākamai filmai "La La Land: Kalifornijas sapņi" (2016) Šazels bija gan režisors, gan scenārija autors. Šī filma tika nominēta 14 Amerikas Kinoakadēmijas balvām, tai skaitā Šazels divās nominācijās: kā labākais režisors un labākais oriģinālscenārija autors. Par šo filmu Šazels ieguva daudzas nominācijas un apbalvojumus, tai skaitā divas Zelta globusa balvas.

2018. gadā Šazels uzņēma biogrāfisko filmu "Pirmais cilvēks uz Mēness", kurā vēstīts par Nīlu Ārmstrongu, pirmo cilvēku uz Mēness.

## Atsauces

## Ārējās saites
Lauka rācenis

**Lauka rācenis** jeb **turnepsis** (*Brassica rapa* var. *rapa*) ir rāceņu pasuga. To mērenajā joslā audzē lopbarībai, tāpēc to sauc arī par **lopbarības rāceni**. Lopbarībai izmanto šī auga saknes, kas augšpusē ir violetas, bet apakšdaļā ir baltas. Tam ir gaiši zaļas lapas un dzelteni ziedi.

## Ārējās saites
Andris Gūtmanis

**Andris Gūtmanis** (dzimis 1942. gada 21. decembrī) ir latviešu inženieris un politiķis. Bijis satiksmes ministrs vairākās valdībās.

## Dzīvesgājums
Dzimis 1942. gada 21. decembrī Rīgā strādnieku ģimenē. Sarkanās armijas uzbrukuma laikā 1944. gada rudenī kopā ar vecākiem devās bēgļu gaitās uz Kurzemi. 1960. gadā pabeidza mācības Aizputes vidusskolā, 1965. gadā pabeidza studijas Rīgas Politehniskā institūta Ķīmijas fakultātē un ieguva inženiera tehnologa specialitāti. 
No 1967. gada bija Olaines ķīmisko reaktīvu rūpnīcas inženieris, tad organiskās ķīmijas sektora vecākais inženieris, vēlāk ražošanas tehniskās nodaļas priekšnieks. Pēc rūpnīcas reorganizācijas kļuva par zinātniskās ražošanas apvienības "Bioķīmiskie reaktīvi" galveno inženieri, 1985. gadā par zinātniskās ražošanas apvienības "Biolar" galveno inženieri.
1986. gadā aizstāvēja zinātņu kandidāta disertāciju "Polimēru mikronesēji audu kultūru kultivēšanai". No 1989. aprīļa bija Latvijas PSR Valsts plāna komitejas priekšsēdētāja pirmais vietnieks. 1988. gadā kļuva par Paula Valdena medaļas un prēmijas piešķiršanas komitejas locekli.

Atmodas kustības laikā 1989. gadā izstājās no PSKP un iesaistījās Latvijas Tautas frontes darbībā. Godmaņa pirmās valdības laikā bija ekonomikas ministra vietnieks (1990—1991) un Ekonomisko reformu ministra vietnieks (1991—1992).
Pēc Satiksmes ministra Jāņa Janovska nāves autokatastrofā 1992. gada janvārī bija Latvijas Republikas satiksmes ministrs Ivara Godmaņa vadītajā Ministru padomē. 1993. gadā A. Gūtmanis bija viens no apvienības "Latvijas Ceļš" dibinātājiem, no tās saraksta ievēlēts 5. Saeimā (1993—1995). Saglabāja satiksmes ministra amatus Valda Birkava Ministru kabinetā un Māra Gaiļa Ministru kabinetā.

1996. gadā dibinātās Latvijas transporta attīstības un izglītības asociācijas prezidents, valdes loceklis. Šai pašā gadā bija arī satiksmes ministra Viļa Krištopana padomnieks. Darbojās Ventspils naftas, Rīgas lidostas un Baltijas Tranzītbankas padomēs.

2007. gadā iecelts par Latvijas Tirdzniecības un rūpniecības kameras (LTRK) ģenerāldirektoru, amatā bija līdz 2011. gadam. Vēlāk kļuva par  A/S ''Nordeka'' prezidenta padomnieku stratēģiskās attīstības jautājumos.

## Apbalvojumi
* Latvijas PSR Valsts prēmija zinātnē un tehnikā par trankvilizatora Fenibuts sintezēšanu, farmakoloģiju, klīniku un ieviešanu rūpnieciskajā ražošanā (1982); 
* Latvijas PSR Augstākās padomes Goda raksts par lielu ieguldījumu ražošanas tehniskā līmeņa un efektivitātes paaugstināšanā ražošanas apvienībā "Bioķīmiskie reaktīvi" (1983).

## Atsauces
Mārtiņa iela (Rīga)

**Mārtiņa iela** ir iela Rīgā, Kurzemes rajonā, Āgenskalnā. Mārtiņa iela sākas krustojumā ar Daugavgrīvas ielu un beidzas krustojumā ar Alīses ielu. Ielas garums ir 537 metri. No krustojuma ar Baložu ielu līdz krustojumam ar Slokas ielu ielu sedz akmens bruģis, bet pārējos ielas posmus sedz asfalts.

Mārtiņa ielā ir dažāda veida dzīvojamās un sabiedriskās ēkas. Ievērojamākās: Latvijas Bankas naudas glabātuve (Bezdelīgu iela 3), Rīgas Mārtiņa luterāņu draudzes nams (Mārtiņa iela 3), 1908. gadā pēc arhitekta Konstantīna Pēkšēna projekta celtais dzīvojamais nams (valsts aizsargājamais kultūras piemineklis, Slokas iela 31), Rīgas namu pārvaldnieka klientu apkalpošanas centrs (Mārtiņa iela 7), Pāvula Jurjāna mūzikas skola (Baložu iela 27), 62. pirmsskolas izglītības iestāde (Alīses iela 19).

## Vēsture
Iela nosaukumu guvusi no netālās Sv. Mārtiņa luterāņu baznīcas. Sākotnēji saukta par **Baznīcas ielu**, 1882. gadā piešķirts nosaukums Mārtiņa iela. Ielas pagarinājums līdz Baložu ielai izveidots 1897. gadā, pēc tam pagarināta līdz Margrietas ielai. Vēlāk šis ielas posms zudis: tālākā daļa pievienota Valentīna ielai, bet daļa apbūvēta, izveidojot Āgenskalna Priežu dzīvojamo namu rajonu.

## Ielu savienojumi
Mārtiņa iela ir savienota ar šādām ielām:
* Daugavgrīvas iela (T veida krustojums)
* Slokas iela
* Baložu iela
* Alīses iela (T veida krustojums)

## Skatīt arī
* Āgenskalns

## Atsauces
Kaiberis

**Kaiberis** (arī **Kaiberleja**) ir ciems Smiltenes novada Blomes pagastā. Atrodas pagasta austrumu daļā 5.5 km no pagasta centra Blomes, 8,2 km no novada centra Smiltenes un 132,2  km no Rīgas.

Apdzīvotā vieta atrodas starp autoceļu P18 (Valmiera—Smiltene) un Nigras upi.

## Atsauces
Purēnieši

**Purēnieši** (arī **Purvēnieši**) ir ciems Smiltenes novada Blomes pagastā. Atrodas pagasta rietumu daļā 7,5 km no pagasta centra Blomes, 14,4 km no novada centra Smiltenes un 130,1 km no Rīgas.

Apdzīvotā vieta atrodas nomaļus no valsts autoceļiem, Kameņupītes krastā.

## Atsauces
Portera piecu spēku analīze

thumb|250px|right|Portera pieci spēki
**Portera piecu spēku analīze** ir tirgus konkurences analīzes modelis, kas apskata piecus spēkus, kas ietekmē peļņas iespējas konkrētajā tirgū. Analīzes modeli 1979. gadā radīja Hārvarda Universitātes profesors Maikls Porters, kā alternatīvu SVID modelim. Porters uzskata, ka tirgus mikrovidi nosaka pieci spēki: 
*aizvietojošu preču un pakalpojumu rašanās draudi
*konkurence ar jau esošajiem konkurentiem
*draudi no jaunu konkurentu parādīšanās
*piegādātāju iespējas diktēt noteikumus
*pircēju iespējas diktēt noteikumus
Papildus riskiem, ko ikdienā rada konkurence ar jau esošajiem konkurentiem, Porters izdala vēl četrus spēkus un to ietekmi. 

## Jaunu konkurentu risks
Veiksmīgs, augošs un peļņu nesošs tirgus segments agri vai vēlu piesaistīs arī citu uzņēmēju interesi, kas ieies tirgū. Ja dominējošais tirgus dalībnieks nespēs bloķēt jaunu dalībnieku ienākšanu tirgū, rezultātā samazināsies visu tirgus dalībnieku peļņa. Daži no faktoriem, kas ietekmē jaunu konkurentu rašanos ir: tirgus barjeras, kas traucē jaunu dalībnieku ienākšanu; valdības regulas; nepieciešamā starta kapitāla lielums, mēroga ekonomija, produktu diferencēšana, zīmola kapitāls, pārslēgšanās izmaksas, piekļuve izplatīšanas tīkliem, patērētāju lojalitāte, iespējamā peļņa, tīkla efekts u.c.

## Aizvietotāju radītais risks
Draudus rada patērētāju iespēja izvēlēties aizvietojošus produktus, kas atrodas ārpus tirgus nišas. Piemēram, Coca-cola un Pepsi-cola ir savstarpēji konkurenti, bet to aizvietotājs ir ūdens vai sula. Abu kolas ražotāju mārketinga aktivitātes audzē kolas tirgu, bet ūdens vai sulas mārketings apdraud un samazina kolas tirgu. Faktori, kas motivē izvēlēties aizvietotāju: pircēju lojalitātes trūkums un paradums izvēlēties aizvietotājus; cenu atšķirība par labu aizvietotājam; patēriņa maiņas izmaksas; produkta diferencēšana; aizvietojošo produktu daudzums tirgū; aizvietošanas vieglums; kvalitātes problēmas u.c.

## Pircēju spēks
Pircēji var radīt risku uzņēmumam un tā produktiem, mainot savu izvēli. Visbiežāk to ietekmē cenas izmaiņas. Ja tirgū pastāv daudzi līdzīgi produkti, pastāv ļoti liels risks, ka pircēji izvēlēsies alternatīvu un lētāku piedāvājumu. Liela pircēju skaita zaudēšana rada lielākos riskus. Faktori, kas to ietekmē ir: konkurentu skaits, kas sacenšas par pircējiem; pircēju atkarība no esošajiem produktu izplatīšanas tīkliem; ražotāja iespēja samazināt fiksētās izmaksas; izvēles maiņas izmaksas; informācijas pieejamība par konkurējošo piedāvājumu; pircēju jūtība pret cenu izmaiņām; produkta unikalitāte u.c.

## Piegādātāju spēks
Ražošanai nepieciešamo izejvielu piegādātāji var izdarīt spiedienu uz ražotāju, it sevišķi, ja tirgū trūkst alternatīvu izejvielu piegādātāju. Par izejvielu var uzskatīt arī elektroenerģiju, gāzi, darbaspēku un specializētu ekspertu pakalpojumus. Piegādātāji var izmantot šo spēku, lai pieprasītu augstāku cenu par saviem produktiem un pakalpojumiem. Starp ietekmes faktoriem šeit var minēt: piegādātāja maiņas izmaksas; izejvielas ietekme uz produkta cenu un diferencēšanu; alternatīvu piegādātāju un izejvielu pieejamība; arodbiedrību spēks u.c.
Brantupīte (Nigras pieteka)

**Brantupīte** (arī **Varžupīte**) ir Nigras kreisā krasta pieteka Smiltenes novadā. 

Tek ziemeļu virzienā. Caurtek Strandes ezeram un Pauru dīķim. Ietek Nigrā lejpus Janētiem. Brantupīti šķērso valsts autoceļi V234 (Smiltene–Rauna), tās krastos neatrodas lielas apdzīvotās vietas.

## Atsauces
Kameņupīte

**Kameņupīte** ir Kaņupītes labā krasta pieteka Smiltenes un Cēsu novados. 

Tek rietumu virzienā. Ietek Kaņupītē Lisas purva teritorijā. Kameņupīti nešķērso valsts autoceļi, tās krastos atrodas Purēnieši.

## Atsauces
Samurajs Džeks

**"Samurajs Džeks"** () ir 2001. gada ASV zinātniskās fantastikas animācijas seriāls, ko sākotnēji pārraidīja televīzijas kanāls *[[Cartoon Network]]*, bet vēlāk *[[Adult Swim]]*. To veidojis krievu izcelsmes amerikāņu animators Gendijs Tartakovskis. Seriāla titru mūziku komponējis Viljams Adamss, pazīstams arī kā will.i.am. Tas stāsta par samuraju, kurš cīnās pret dēmonu Akū. Pirmās sērijas beigās Akū tiek gandrīz pieveikts, bet pēdējā mirklī, izmisuma pārņemts, Akū samuraju nogādā tālā nākotnē, kurā Akū ir ne tikai atguvis savus spēkus, bet arī kļuvis par pasaules valdnieku.

Seriāls ieguvis pozitīvas kritiķu atsauksmes, kā arī 4 ''Primetime Emmy'' balvas. 2017. gadā, 13 gadus pēc seriāla uzņemšanas beigām, *[[Adult Swim]]* nolēma uzņemt seriāla 5. sezonu, kurā tika pabeigts stāsts.

## Sižets

Seriāls "Samurajs Džeks" stāsta par jaunu feodālās Japānas princi, kura tēvam ir burvju katana, ar kuru viņš savulaik uzveica dēmonu Akū. Tagad Akū ir atguvis spēkus un atgriežas Japānā. Akū sāk terorizēt iedzīvotājus. Jaunais princis tiek sūtīts ceļojumā pa pasauli, lai apgūtu dažādus cīņas mākslas veidus. Vairākus gadus vēlāk, jau kā samurajs, princis atgriežas Japānā un sāk cīnīties pret Akū. Akū tiek gandrīz pieveikts, bet pēdējā mirklī, izmisuma pārņemts, viņš samuraju nogādā tālā nākotnē, kurā Akū ir ne tikai atguvis savus spēkus, bet arī kļuvis par pasaules valdnieku.

Princis, nonākot tālā nākotnē un uz Zemes sastopot visdažādākos citplanētiešus, robotus un mitoloģiskas būtnes, sākumā ir šokēts. Pirmie cilvēki, ar kuriem samurajs satiekas, viņu nosauc par "džeku", ko samurajs drīz sāk izmantot kā savu iesauku. Džeka misija ir atrast veidu, kā nokļūt atpakaļ pagātnē un iznīcināt Akū pirms tā nākšanas pie varas.

## Sezonas
Seriāla sērijas tiek numurētas izmantojot romiešu skaitļus. Pirmajās četrās sezonās, katrai sērijai ir arī savs nosaukums. Seriālu sāka pārraidīt 2001. gada 10. augustā televīzijas kanāls *Cartoon Network*. Piektā sezona, kurā ir paradzētas 10 sērijas, sāka pārraidīt televīzijas kanāla *Adult Swim* *[[Toonami]]* programmu blokā 2017. gada 11. martā. Seriālā kopā ir paradzētas 62 sērijas. Tā kā seriāla 5. sezonas darbība norisinās 50 gadus pēc ceturtās sezonas notikumiem, tās pirmās sērijas numurs ir *XCII*.

## Animācija
Seriāls ir pazīstams ar savu īpatnējo vizuālo noformējumu, animācija rada īpašu atmosfēru. Liela daļa no animācijas seriālā ir vai nu statiska vai atkārtojas. Bieži mainās attēla formāts un animācijas stils. Piemēram *XL* sērijas *Samurai versus Ninja* kaujas ainā tiek izmantotas tikai 2 krāsas - koši balts un koši melns. Vairākās no seriāla sērijām ir maz vai nav nemaz dialogu.

## Atsauces

## Ārējās saites
*
Kaņupīte (Lisas pieteka)

**Kaņupīte** (arī **Kaķupīte**, **Kaņupe**) ir Lisas labā krasta pieteka Smiltenes un Cēsu novados. 

Izteka - pie Žīguriem. Tek ziemeļu-ziemeļaustrumu virzienā. Ietek Lisā uz austrumiem no Dzirkaļiem. Lielākā pieteka - Kameņupīte. Kaņupīti šķērso valsts autoceļš V232 (Daksti–Jērcēni–Rami), tās krastos atrodas Speiksti, Lisa.

## Atsauces
Marķīza salas

**Marķīza salas** (), arī **Enata** vai **Enana** (, *Te Henua ʻEnana*), ir vulkānisku salu grupa Franču Polinēzijas ziemeļos. Tās vienlaicīgi veido arī Franču Polinēzijas administratīvo vienību **Marķīza Salas**. Administratīvais centrs un lielākā apdzīvotā vieta ir Taiohae. Marķīza salas sīkāk tiek grupētas Ziemeļu Marķīza salās un Dienvidu Marķīza salās. Lielākās salas ziemeļos ir Nukuhiva, Uapou un Uahuka, bet dienvidos — Hivaoa, Fatuiva un Tahuata. Marķīzu salas pamatiedzīvotāji ir polinēziešu tauta marķīzieši. 2012. gadā salās dzīvoja 9,3 tūkstoši iedzīvotāju.

## Vēsture
Arheoloģiskie izrakumi liecina, ka polinēzieši salas kolonizēja m.ē. 10. gadsimtā. Pirmie no eiropiešiem salas 1595. gadā atklāja spāņi jūrasbraucēja Alvaro de Mendenjas vadībā; salas nodēvētas par godu Peru vicekaralim Garsijam Urtado de Mendosam, Kanjetes 5. marķīzam (*García Hurtado de Mendoza, Marqués de Cañete*).

2024. gadā arhipelāgs iekļauts UNESCO Pasaules mantojuma sarakstā.

## Atsauces

## Ārējās saites